وزارت اطلاعات ونشریات
صحت مند جسم اور دماغ حاصل کرنے کے لئے 365 دن یوگا کو اپنائیں، کیونکہ صحت مند لوگوں سے ہی ، صحت مند ملکوں کی تعمیر ہوتی ہے: جناب انوراگ ٹھاکر
دنیا بھر میں یوگا کے بین الاقوامی دن کی تقریبات منائی گئیں
ہماچل پردیش کے 4 مقامات سمیت بھارت کے 75 آئیکونک / تاریخی اہمیت کے مقامات پر یوگا کے بین الاقوامی دن کی تقریبات منائی گئیں
جناب انوراگ ٹھاکر نے ہماچل پردیش میں سجان پورہ میں یوگا کے بین الاقوامی دن کی قیادت کی، آئیکونک کٹوچ فورٹ میں خصوصی یوگا اجلاس میں شرکت کی
جناب دھرمیندر پردھان نے کانگڑا فورٹ میں ، جناب پنکج چودھری نے پراشر لیک منڈی میں اور جناب نشتھ پرمانک نے اٹل ٹنل میں یوگا کے بین الاقوامی دن کی قیادت کی
نوجوانوں کے امور ، کھیلوں اور اطلاعات ونشریات کے مرکزی وزیر جناب انوراگ سنگھ ٹھاکر نے آج کہا کہ یوگا بھارت کی قدیم تاریخ اور روایات کا ایک انمول تحفہ ہے۔ انہوں نے کہا کہ یہ دماغ اور جسم ، خیال اور عمل، تحمل اور تکمیل، انسان اور قدرت کے درمیان ہم آہنگی اور صحت وتندرستی کے لئے ایک جامع نظریہ ہے۔
منگل کی علی الصبح حمیر پور ضلع میں ٹہرا سوجان پور  میں حاضرین سے خطاب کرتے ہوئے وزیر موصوف نے نوجوانوں اور عوام کے تمام طبقات سے اپیل کی کہ وہ صحت مند جسم اور دماغ حاصل کرنے اور پرسکون زندگی کو یقینی بنانے کے لئے 365 دن کے واسطے یوگا اپنائیں۔ انہوں نے کہا کہ صحت مند لوگ ہی ، ایک صحت مند خاندان تیار کرتے ہیں اور جس کے نتیجے میں صحت مند معاشرہ تیار ہوتا ہے ، جو کہ ایک صحت مند بھارت کی تعمیر کی کوششوں میں مدد گار ہوگا۔
اقوام متحدہ کے ذریعہ یوگا اختیار کئے جانے کو صحت اور روحانی فرحت کا ایک ذریعہ دنیا کو فراہم کرانے میں بھارت کی سب سے بڑی کامیابی قرار دیتے ہوئے وزیر موصوف نے سبھی سے اپیل کی کہ وہ آئندہ 25 برسوں میں تمام شعبوں کے جامع سماجی ، اقتصادی فروغ کے لئے یوگا کے ذریعہ بھارت کو ایک صحت مند ملک بنانے کے واسطے عہد کریں۔
انہوں نے کہا کہ دنیا جوش وخروش کے ساتھ یوگا اختیار کر رہی ہے، جس کا بھارت کو فخر ہے اور تمام عمر کے لوگوں کو یوگا کو ایک طرز زندگی بنانے کی ضرورت ہے۔
جناب ٹھاکر نے کہا کہ یوگا محض ایک کسرت ہی نہیں ہےبلکہ یہ اپنے آپ میں دنیا کے اور قدرت کے ایک ہونے کے احساس کو تلاش کرنے کا ذریعہ بھی ہے۔ انہوں نے طرز زندگی کو تبدیل کرنے اور ایسا شعور پیدا کرنے کی ضرورت پر زور دیا ، جو آب وہوا کی تبدیلی سے مقابلہ کرنے میں ہماری مدد کرے گا۔
وزیر موصوف نے نوجوان شرکاء سے کہا کہ وہ یوگا کو روز مرہ کی زندگی کا ایک حصہ بنانے کے لئے دوسروں کو تحریک دینے کے مقصد سے اپنی یوگا سیلفی پوسٹ کریں۔
جناب ٹھاکر نے ہماچل پردیش کے حمیر پور ضلع میں ٹہرا سجان پور  میں یوگا کے 8 ویں بین الاقوامی دن  کی تقریبات کی قیادت کی۔ یوگا کے بین الاقوامی دن کی تقریبات میں جناب راجندر گرگ، رکن اسمبلی، گھماروِن،محترمہ مینا ٹھاکر گرام پردھان اور سجان پور ٹہرا کے ارکان نے وزیر موصوف کے ساتھ شرکت کی۔
وزیر موصوف نے سینٹرل بیورو آف کمیونی کیشن ، اطلاعات ونشریات کی وزارت، شملہ کے ذریعہ لگائی گئی ‘‘سیوا -سوشاسن - غریب کلیان’’ کے موضوع پر ایک فوٹو نمائش کا بھی جائزہ لیا۔اس نمائش میں مرکزی حکومت کے تمام ترقیاتی پروگراموں اور اقدامات کو دکھا یا گیا ہے۔ اے ڈی جی، سی بی سی جناب راجندر چودھری نے اطلاعات ونشریات کے وزیر کو یوگا سے متعلق کتابوں کا ایک سیٹ پیش کیا۔ اطلاعات ونشریات کی وزارت کی پبلی کیشن ڈویژن کے ذریعہ شائع کردہ ان تصویروں والی کتابوں میں ، تصویروں کے ذریعہ یوگا کی مختلف تکنیکوں کی وضاحت کی گئی ہے اور ساتھ ہی آسنوں کی تشریح کے لئے کچھ متن بھی دیا گیا ہے۔
وزیراعظم نے میسور پیلس گراؤنڈ سے یوگا کے بین الاقوامی دن 2022 کی تقریبات کی قیادت کی اور یوگا کے ہزاروں شائقین نے شرکت کی اور یوگا کیا۔
یوگا کے بین الاقوامی دن کے موقع پر وزیراعظم جناب نریندر مودی کے پیغام کو دور درشن کے ذریعہ لائیو دکھا گیا، جس میں انہوں نے نوجوانوں اور ہر عمر کے لوگوں سے اپیل کی کہ وہ صحت مند جسم، دماغ اور روح کے ساتھ ، ایک صحت مند زندگی کے لئے یوگا کے انمول تحفہ کو اختیار کریں۔ ہماچل پردیش میں یوگا کے بین الاقوامی دن کے موقع پر وزیراعظم کے پیغام کو لائیو دکھانے کے لئے ایل ای ڈی اسکرینیں لگائی گئیں۔
تعلیم، ہنر مندی کے فروغ اور صنعت کاری کے مرکزی وزیر جناب دھرمیندر پردھان نے کانگڑا ضلع میں کانگڑا فورٹ میں یوگا کے بین الاقوامی دن کی تقریبات کی قیادت کی۔
خزانے کے مرکزی وزیر مملکت جناب پنکج چودھری نے منڈی ضلع میں پراسر لیک میں یوگا کے بین الاقوامی دن کی تقریبات کی قیادت کی۔
کھیلوں اور امور داخلہ کے مرکزی وزیر مملکت نشتھ پرمانک نے ہماچل پردیش میں لیہ – منالی شاہراہ پر ہمالیہ کی ایسٹرن پیر پنجال رینج میں روہتانگ پاس کے تحت تیار کی گئی اٹل ٹنل میں تقریبات کی قیادت کی۔
یوگا کا بین الاقوامی دن ملک میں 75 آئیکو نک مقامات پر منایا گیا اور ہماچل پردیش کے یہ 4 مقا مات ، ان میں پسندیدہ مقامات تھے۔
معاشرے کے تمام طبقات کے سینکڑوں نوجوانوں اور دیگر لوگوں، پنچایتی راج اداروں کے نمائندوں این وائی کے ایس، یوتھ کلبوں، معاشرتی تنظیموں کے نمائندوں، اپنی مدد آپ گروپوں، این سی سی، این ایس ایس کے ارکان، رینجرس اور روورس اور عام لوگوں نے ہماچل پردیش کے ان 4 مقامات پر یوگا کے بین الاقوامی دن کی تقریبات میں شرکت کی۔
نامزد ایجنسی ‘آرٹ آف لیونگ’ اور نہرو یووا کیندر سنگٹھن کے یوگا ماہرین نے ہماچل پردیش کے سبھی مقامات پر علی الصبح یوگا کرنے والے شرکاء کی قیادت کی۔
اے ڈی جی ، پی آئی بی چنڈی گڑھ جناب راجندر چودھری ، ڈی سی حمیر پور محترمہ دیبا سوئیتا بانک، این وائی کے ایس کے ریاستی ڈائریکٹر جناب سیمسن مسیح، پی آئی بی، سی بی سی ضلع انتظامیہ اور این وائی کے ایس کے کلیدی افسر تھے، جنہوں نے سجان پور ہ میں یوگا کے بین الاقوامی دن کی تقریبات کو بحسن خوبی انجام دینے کے لئے مناسب انتظامات کئے۔
۰۰۰۰۰۰۰۰


U-6767
(Visitor Counter : 86